MUNICIPIUL  CRAIOVA
CONSILIUL LOCAL AL MUNICIPIULUI  CRAIOVA

 HOTĂRÂREA NR.347
privind rectificarea bugetului de venituri şi cheltuieli al Spitalului Clinic de Neuropsihiatrie Craiova, pentru anul 2026

Consiliul Local al Municipiului Craiova, întrunit în şedinţa extraordinară din data de 30.07.2026;


Având în vedere referatul de aprobare nr.257162/2026, raportul nr.257680/2026  întocmit de Direcţia Economico-Financiară şi raportul de avizare nr.259259/2026 întocmit de Direcţia Juridică, Asistenţă de Specialitate şi Contencios Administrativ prin care se propune rectificarea bugetului de venituri şi cheltuieli al Spitalului Clinic de Neuropsihiatrie Craiova, pentru anul 2026 și avizele nr.25/2026 al Comisiei I-Buget Finanţe, Studii, Prognoze şi Administrarea Domeniului și nr.29/2026 al Comisiei V-Juridică, Administraţie Publică şi Drepturi Cetăţeneşti;


În conformitate cu prevederile art.19 alin.1 din Legea nr.273/2006 privind finanţele publice locale, modificată şi completată; 
În temeiul art.129 alin.2 lit.b coroborat cu alin.4 lit.a, art.139 alin.3 lit.a, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

HOTĂRĂŞTE:

Art.1.  Se aprobă rectificarea bugetului de venituri şi cheltuieli al Spitalului Clinic de Neuropsihiatrie Craiova, pentru anul 2026, după cum urmează:

a) total venituri – 163.431,00 mii lei (veniturile secţiunii de funcţionare în sumă de 160.239,00 mii lei, veniturile secţiunii de dezvoltare în sumă de 3.192,00 mii lei);
b) total cheltuieli – 168.745,00 mii lei (cheltuielile secţiunii de funcţionare în sumă de 165.553,00 mii lei, cheltuielile secţiunii de dezvoltare în sumă de 3.192,00 mii lei), 
conform anexelor nr.1 și 2  care fac  parte integrantă din prezenta hotărâre.
Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.206/2026.

Art.3. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local, Direcţia Economico - Financiară şi Spitalul Clinic de Neuropsihiatrie Craiova vor aduce la îndeplinire prevederile  prezentei hotărâri.

